**1/2023.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2023. január 13-i rendkívüli, nyílt üléséről*

*Tfik-ban való rögzítés: 2023. január*

**Mellékletek:**

1.) Meghívó

2.) Jelenléti ívek

3.)Rendelet-tervezet **-** A közterületek elnevezéséről, a házszámozás szabályairól, a névtáblák és a házszám elhelyezésének rendjéről

4.) Üllés Nagyközségi Önkormányzat Képviselőtestületének 1/2023.(I.16.) önkormányzati rendelete A közterületek elnevezéséről, a házszámozás szabályairól, a névtáblák és a házszám elhelyezésének rendjéről

5.) Döntés a „Vízrendezés Üllésen III.” tárgyú (EKR001679432022) közbeszerzési eljárásban benyújtott ajánlatok érvénytelenségéről

6.) Döntés a 490/6 hrsz. és a 490/8 hrsz.-ú Ipari terület versenyeztetési eljárásának

megindításáról, az ajánlattételi dokumentáció jóváhagyásáról

Üllés Nagyközségi Önkormányzat Képviselő-testületének

2023. január 13-i rendkívüli, nyílt ülésén meghozott

**H A T Á R O Z A T O K**

**1/2023.(I.13.)önkormányzati határozat** 5.o.

**Tárgy:** A Képviselőtestület 2023. január 13-i rendkívüli, nyílt és zárt ülésének napirendi pontjai

**2/2023.(I.13.)önkormányzati határozat**  7.o.

**Tárgy:** Döntés a „Vízrendezés Üllésen III.” tárgyú (EKR001679432022) közbeszerzési eljárásban benyújtott ajánlatok érvénytelenségéről

**3/2023.(I.13.)önkormányzati határozat**  8.o.

**Tárgy:** Döntés a 490/6 hrsz. és a 490/8 hrsz.-ú az Ipari terület versenyeztetési eljárásának megindításáról, az ajánlattételi dokumentáció jóváhagyásáról

**4/2023.(I.13.)önkormányzati határozat**  9.o.

**Tárgy:** Zárt ülés elrendelése

Üllés Nagyközségi Önkormányzat Képviselő-testületének

2023. január 13-i rendkívüli, nyílt ülésén megalkotott

**R E N D E L E T**

**1/2023.(I.16.) ÖNKORMÁNYZATI RENDELETE** 6.o.

A KÖZTERÜLET ELNEVEZÉSÉRŐL, A HÁZSZÁMOZÁS SZABÁLYAIRÓL, A NÉVTÁBLÁK ÉS A HÁZSZÁM ELHELYEZÉSÉNEK RENDJÉRŐL

**Jegyzőkönyv**

Készült: az Üllés Nagyközségi Önkormányzat Képviselőtestületének 2023. január 13-i rendkívüli, nyílt ülésén.

Helye: Polgármesteri Hivatal, Tárgyaló

Jelen vannak: Nagy Attila Gyula polgármester, Dudás János, Fodorné Bodrogi Judit, Meszesné Volkovics Szilvia és Mészáros Marcell képviselők

Távollévő képviselők: Juhász Attila alpolgármester, Dr. Faragó-Mészáros Judit képviselő

Tanácskozási joggal meghívottak közül jelen van:

Dr. Borbás Zsuzsanna jegyző

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a nyílt ülés résztvevőit.

A Jelenléti ív alapján megállapítja, hogy a Képviselőtestület 7 tagjából 5 fő jelen van, így az ülést határozatképesnek nyilvánítja és azt megnyitja.

Javasolja a nyílt és a zárt ülés napirendjeinek - meghívó szerinti - megtárgyalását, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**1/2023.(I.13.)önkormányzati határozat**

**Tárgy:** A Képviselőtestület 2023. január 13-i rendkívüli, nyílt és zárt ülésének napirendi pontjai

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2023. január 13-i rendkívüli nyílt és zárt ülésének napirendjét az alábbiak szerint határozza meg:

**NYÍLT ÜLÉS**

**1.)** **Rendelet-tervezet - A** **közterületek elnevezéséről, a házszámozás szabályairól, a névtáblák és a házszám elhelyezésének rendjéről**

Előadó: Nagy Attila Gyula polgármester

**2.) Döntés a „Vízrendezés Üllésen III.” tárgyú (EKR001679432022) közbeszerzési eljárásban benyújtott ajánlatok érvénytelenségéről**

Előadó: Nagy Attila Gyula polgármester

**3.)** **Döntés a 490/6 hrsz. és a 490/8 hrsz.-ú Ipari terület versenyeztetési eljárásának**

**megindításáról, az ajánlattételi dokumentáció jóváhagyásáról**

 Előadó: Nagy Attila Gyula polgármester

**ZÁRT ÜLÉS**

**4.) Az Üllés Dorozsmai út 82/6. szám alatti bérlakás bérletére benyújtott pályázat elbírálása, és a Dorozsmai út 82/7. szám alatti bérlakás bérleti időtartamának meghosszabbítása**

Előadó: Nagy Attila Gyula polgármester

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**1.) Napirend**

**Rendelet-tervezet - A közterületek elnevezéséről, a házszámozás szabályairól, a névtáblák és a házszám elhelyezésének rendjéről**

Előadó: Nagy Attila Gyula polgármester

*(az előterjesztés a jegyzőkönyv 3. számú melléklete)*

Nagy Attila Gyula polgármester: a rendelet-tervezet elkészült.

Dr. Borbás Zsuzsanna jegyző: nem ismertetné részletesen a rendelet-tervezetet. Mellékelték az előterjesztést és a kormányhivatal törvényességi felhívását, melyben az indoklás szerepel.

A 2017. évi rendelet újraalkotása vált szükségessé a formai és tartalmi szükséges módosítások miatt.

Pontosítani szükséges a rendelet bevezető rendelkezésében a felhatalmazó és a feladatkörre vonatkozó jogszabályi hivatkozásokat. A jelenlegi rendelet szabálysértési tényállást is nevesít, de ezt magasabb szintű jogszabály rendezi, így a 21.§ újraszabályozása indokolt, innen kikerülnek, amelyek a szabálysértési törvény hatálya alá tartoznak.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a rendelet-tervezet elfogadását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT KÉPVISELŐTESTÜLETÉNEK 1/2023.(I.16.) ÖNKORMÁNYZATI RENDELETE A KÖZTERÜLETEK ELNEVEZÉSÉRŐL, A HÁZSZÁMOZÁS SZABÁLYAIRÓL, A NÉVTÁBLÁK ÉS A HÁZSZÁM ELHELYEZÉSÉNEK RENDJÉRŐL

*(a rendelet a jegyzőkönyv 4. számú melléklete)*

**2.) Napirend**

**Döntés a „Vízrendezés Üllésen III.” tárgyú (EKR001679432022) közbeszerzési eljárásban benyújtott ajánlatok érvénytelenségéről**

Előadó: Nagy Attila Gyula polgármester

*(az előterjesztés a jegyzőkönyv 5. számú melléklete)*

Nagy Attila Gyula polgármester: a közbeszerzési eljárás jelenleg is folyamatban van. A felhívásra 8 ajánlat érkezett be, mely többsége a rendelkezésre álló forrásokon belül van. Két ajánlattevőt ki kell zárni, ezzel kapcsolatosan átadja a szót a jegyzőnek.

Dr. Borbás Zsuzsanna jegyző: az ajánlattételi határidő november 25-e volt. A legkedvezőbb ajánlatot a BELO-ÉP 2020 Kft. nyújtotta be, a második legkedvezőbbet pedig a MVH-Force Zrt. A bíráló bizottság részükre hiánypótlási felhívást küldött ki az ajánlati árra, illetve egyéb műszaki tartalomra vonatkozóan – árindoklást is kért. A beérkezett hiánypótlásokat a közbeszerzési szaktanácsadó áttekintette és megállapította, hogy a BELO-ÉP 2020 Kft. ajánlata a Kbt. 73. § (1) bekezdés e) pontja alapján érvénytelen mivel nem igazolta a 321/2015. (X.30.) Kormányrendelet 17. § (1) - (2) bekezdésében foglaltaknak megfelelően, hogy nem tartozik a kizáró okok hatálya alá. Ugyancsak érvénytelen az MVH-Force Zrt. ajánlata is, mivel a felhívás III.2.2) pontjában előírt nyilatkozatot nem nyújtotta be, nem igazolta megfelelően, hogy kapacitás nyújtó szervezet kapacitása rendelkezésére áll a szerződés teljesítésének teljes időtartama alatt és nem indokolta meg, hogy ajánlati ára nem aránytalanul alacsony, illetve nem tartalmaz aránytalanul alacsony vállalást. Hétfőn a bíráló bizottság ülésezett és megállapította, hogy az érvénytelenség okai fennállnak, ennek alapján a képviselőtestületnek javaslatot tesz, hogy a törvény erejénél fogva a két cég ajánlatát nyilvánítsa érvénytelennek. A testületi döntés megszületését követően értesítik az érintett két ajánlattevőt, majd a harmadik legjobb ajánlatot tevő vállalkozó részére hiánypótlási felhívást küldenek. Ha a vállalkozó a kért dokumentumokat megküldi, úgy a testületnek eredményt kell hirdetni.

Nagy Attila Gyula polgármester: az eredményhirdetés kb. mikor lesz?

Dr. Borbás Zsuzsanna jegyző: január végén – február elején.

Nagy Attila Gyula polgármester: örömmel látja, hogy az ajánlatok a kivitelezési költségvetésen belüliek, bízik benne, hogy ez így nyárra meg is tud valósulni.

Reméli a Szabadság téri park felújítása is hasonló ütemben tud majd haladni. A pályázatot megnyerték, de addig nem kezdenek neki, amíg a támogatási összeget meg nem kapják. A kerékpárutas pályázatokat is szeretné „meggyorsítani”, hogy akár ősszel azokhoz is neki tudjanak fogni.

Kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi határozatot hozza:

**2/2023.(I.13.)önkormányzati határozat**

**Tárgy:** Döntés a „Vízrendezés Üllésen III.” tárgyú (EKR001679432022) közbeszerzési eljárásban benyújtott ajánlatok érvénytelenségéről

**H A T Á R O Z A T**

Üllés Nagyközségi Önkormányzat Képviselőtestülete a Bíráló Bizottság javaslatát figyelembe véve a megállapítja, hogy a „Vízrendezés Üllésen III.” tárgyú közbeszerzési eljárásban:

1.) a BELO-ÉP 2020 Kft. által benyújtott ajánlat a Kbt. 73. § (1) bekezdés e) pontja alapján érvénytelen, tekintettel arra, hogy nem igazolta a 321/2015. (X.30.) Kormányrendelet 17. § (1) - (2) bekezdésében foglaltaknak megfelelően, hogy nem tartozik a kizáró okok hatálya alá.

2.) Az MVH-Force Zrt. által benyújtott ajánlat a Kbt. 73. § (1) bekezdés e) pontja alapján érvénytelen, tekintettel arra, hogy:

* a felhívás III.2.2) pontjában előírt nyilatkozatot nem nyújtotta be,
* nem igazolta megfelelően, hogy kapacitás nyújtó szervezet kapacitása rendelkezésére áll a szerződés teljesítésének teljes időtartama alatt,
* nem indokolta meg, hogy ajánlati ára nem aránytalanul alacsony, illetve nem tartalmaz aránytalanul alacsony vállalást.

**Határidő:** azonnal

**Felelős:** Nagy Attila Gyula polgármester

Erről jegyzőkönyvi kivonaton értesítést kapnak:

1) Nagy Attila Gyula polgármester

2) Dr. Borbás Zsuzsanna jegyző

3) Fáncsik Judit pénzügyi-gazdálkodási csoportvezető

4) Ajánlattevők- akkreditált közbeszerzési szaktanácsadó útján

5.) Irattár

**3.) Napirend**

**Döntés a 490/6 hrsz. és a 490/8 hrsz.-ú Ipari terület versenyeztetési eljárásának**

**megindításáról, az ajánlattételi dokumentáció jóváhagyásáról**

Előadó: Nagy Attila Gyula polgármester

*(az előterjesztés a jegyzőkönyv 6. számú melléklete)*

Nagy Attila Gyula polgármester: az ipari területre több érdeklődő is van. Van egy szegedi cég, aki Üllésen szeretne letelepedni, ide hozná a cégét. A másik érdeklődő a paprikatelep, akinek nem lesz elég a korábban bérelt terület. Tárolókapacitást és munkásszállást is szeretne építeni. A paprikatelep termelése folyamatosan biztosított, nem tudnak annyit termelni, amennyit a piac „felvesz”.

Tegyék közzé a két üres ingatlanra vonatkozó felhívást, a bejövő ajánlatok ismeretében döntenek majd.

Dr. Borbás Zsuzsanna jegyző: a felhívásban szereplő feltételek megegyeznek a korábbi eljárás felhívásában foglaltakkal. Az ajánlattételi határidő január 31.

Dudás János PÜB elnöke: amennyiben ajánlatot tesz, a paprikatelep előnyt kellene, hogy élvezzen – helyi és van már neki ott ingatlana, amit bővíteni szeretne.

Nagy Attila Gyula polgármester: kérdés, észrevétel van-e? Amennyiben nincs, úgy javasolja a határozati javaslat elfogadását, melyet szavazásra bocsát.

A Képviselőtestület 5 igen szavazattal a javaslattal egyetért és az alábbi határozatot hozza:

**3/2023.(I.13.)önkormányzati határozat**

**Tárgy:** Döntés a 490/6 hrsz. és a 490/8 hrsz.-ú az Ipari terület versenyeztetési eljárásának megindításáról, az ajánlattételi dokumentáció jóváhagyásáról

**H A T Á R O Z A T**

1. Üllés Nagyközségi Önkormányzat Képviselő-testülete az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól szóló 13/2021. (X. 19.) önkormányzati rendelet 13. § (3) bekezdése alapján úgy határoz, hogy az önkormányzat tulajdonát képező 490/6 és 490/8 helyrajzi számú kivett ipari terület megnevezésű ingatlanok bérbeadásához szükséges versenytárgyalásos pályázati eljárást ír ki.
2. A Képviselő-testület az előterjesztés mellékletét képező ajánlattételi dokumentációt jóváhagyja.
3. A Képviselő-testület felkéri a Jegyzőt, hogy az ajánlattételi dokumentáció közzétételéről Üllés Nagyközségi Önkormányzat honlapján, a [www.ulles.hu/hirdetmények](http://www.ulles.hu/hirdetm%C3%A9nyek), tájékoztatók/Ullés ipari terület kiépítése gondoskodjon.

**Határidő:** ajánlattételi dokumentációközzétételére azonnal,

ajánlattételre: 2023. január 31.

**Felelős:** Nagy Attila Gyula polgármester

 Dr. Borbás Zsuzsanna jegyző

 Czékus Péter műszaki ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Czékus Péter műszaki ügyintéző
4. Irattár

Nagy Attila Gyula polgármester: további kérdés, észrevétel? Amennyiben nincs, úgy az elkövetkezendő témákra figyelemmel zárt ülés megtartását javasolja, melyet szavazásra bocsát.

A Képviselőtestület 5 igen szavazattal a javaslattal egyetért, és az alábbi határozatot hozza:

**4/2023.(I.13.)önkormányzati határozat**

**Tárgy:** Zárt ülés elrendelése

**H A T Á R O Z A T**

Üllés Nagyközségi Önkormányzat Képviselőtestülete – figyelemmel Magyarország helyi önkormányzatairól szóló 2011. évi CLXXXIX. törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1.) Nagy Attila Gyula polgármester

2.) Dr. Borbás Zsuzsanna jegyző

3.) Irattár

Nagy Attila Gyula polgármester: van-e még egyéb kérdés, észrevétel? Amennyiben nincs, megköszöni a részvételt és a nyílt ülést 9 óra 15 perckor bezárja.

K.m.f.

Nagy Attila Gyula Dr. Borbás Zsuzsanna

polgármester jegyző